Masters of the Universe (cinta de 1987)

:*Iste articlo ye sobre una cinta estausunidense de superherois de 1987; ta atros usos, se veiga *'Masters of the Universe (desambigación)***.


***Masters of the Universe*** (títol orichinal en [[Idioma anglés|anglés]], en [[Idioma aragonés|aragonés]] ***Mayestros de l'universo***, estrenada en [[Aragón]] con o títol mixto en [[Idioma castellano|castellano]] y anglés de ***Masters de l'universo**') ye una cinta de cine estausunidense de cine de superherois estrenada l'anyo 1987, dirichida por Gary Goddard seguntes un guión adaptau por David Odell (basau en a franquicia *[[Masters of the Universe]]*, de Mattel), con una banda sonora orichinal de Bill Conti, una dirección de fotografía de Hanania Baer, una producción cinematografica de Yoram Globus y Menahem Golan ta la productora cinematografica The Cannon Group, Inc. y un elenco formau por Dolph Lundgren, Frank Langella, Courteney Cox, Barry Livingston, James Tolkan, Christina Pickles, Meg Foster, Chelsea Field, Jon Cypher, Billy Barty, Robert Duncan McNeill, Anthony De Longis, Tony Carroll, Pons Maar, Robert Towers, Peter Brooks y Richard Szponder, entre d'atros actors.

En o planeta Ethernia, o sinyor d'a guerra Skeletor conquiere con as suyas tropas o castiello Grayskull, que ye lo centro de poder de l'universo, capturando a la Fetillera de Grayskull, a qui mantién presonera en un campo de fuerza que li sustraye lo suyo poder y preparando la conquiesta total de l'universo ta la proxima salida d'a Luna. Tres supervivients de l'ataque (lo líder He-Man, o soldau veterano Man-At-Arms y su filla Teela) rescatan a Gwildor, un zarralero, d'a tropas invasoras, descubrindo que ha estau gracias a un invento suyo que, contra la suya voluntat, han podiu fer l'ataque de rapiconte. Gwildor Ha inventau una "clau cosmica" que permite ubrir un portal enta cualquier puesto de l'universo en fendo servir notas musicals, y lo grupo fa servir una copia de l'invento ta dentrar éls en o castiello ta liberar a la fetillera, encara que se veyen obligaus a fuyir tornando a emplegar a clau cosmica. En a fuyida, plegan enta la Tierra pero pierden a clau cosmica, que casualment troban dos estudiants de California, Julie Winston y Kevin Corrigan. Istos manipulando la clau ta escuitar a musica que produz ninvían sin saber-lo un sinyal que recibe lo segundo de Skeletor, Evil-Lyn, qui ninvía un grupo de guerreros ta recuperar a clau. Persiguen a Julie, a qui rescata He-Man, mientres que Kevin la busca. Dimpués de constats luitas, He-Man rebla ta salvar a sus companyeros, y Skeletor veye bien amanau o momento en que concentrará n a suya man tot o poder de l'universo. Pero He-Man consigue liberar-se y fer servir a espada de Grayskull ta destruyir o bastón que atorga poders a Skeletor, tornando-lo en nomás que una persona normal, pero que encara puet continar luitando.

A cinta s'ambienta en a suya epoca actual (1987) en California y en l'espacio exterior, y las suyas escenas se filmoron en Agua Dulce, Calabasas, Culver City, Los Angeles y Whittier (California).

*Masters of the Universe* ye una cinta que ha recibiu bels premios y nominacions. Sindembargo, garra d'éls no fa parte d'o conchunto de premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''Masters of the Universe'' en Internet Movie Database.
*  ''Masters of the Universe'' en Box Office Mojo.
*  ''Masters of the Universe'' en Rotten Tomatoes.